|  |
| --- |
|  |
|  |

### PASLAUGŲ PIRKIMO-PARDAVIMO SUTARTIS Nr. 51

2024 m. rugsėjo mėn. 27 d.

Prienai

**Viešoji įstaiga Prienų rajono pirminės sveikatos priežiūros centras,** juridinio asmens kodas 190882171 kurio registruota buveinė yra Pušyno g. 4, Prienai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Artūro Ivanausko veikiančio pagal įstaigos įstatus iš vienos pusės (toliau – Pirkėjas) ir UAB Diagnostikos laboratorija (Paslaugos tiekėjo pavadinimas), juridinio asmens kodas 300598351, kurio registruota buveinė yra Žemaičių pl 37, Kaunas, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama regiono pardavimo vadovės Vilmos Stanevičienės , veikiančio pagal įgaliojimą ĮG24-3 (2024 m. sausio 16d.) iš kitos pusės (toliau – Paslaugos tiekėjas), toliau kartu šioje viešojo paslaugų pirkimo – pardavimo sutartyje vadinami „Šalimis“, o kiekvienas atskirai – „Šalimi“, atsižvelgdamos į įvykusios skelbiamos apklausos laboratorinių tyrimų paslaugos pirkimo (toliau – Pirkimas) rezultatus ir vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) nuostatomis, kitais teisės aktais, reglamentuojančiais viešuosius pirkimus bei aukščiau nurodyto pirkimo sąlygomis sudarėme šią sutartį (toliau – Sutartis):

**I.SUTARTIES OBJEKTAS**

1. Paslaugos tiekėjas, įsipareigoja teikti laboratorinių tyrimų paslaugas (toliau – Paslaugos), o Pirkėjas priimti užsakytas Paslaugas, nurodytas Sutarties Priede ,,Techninė specifikacija” ir sumokėti už jas nustatytą kainą šioje Sutartyje nurodytais terminais ir tvarka.

2. Paslaugos tiekėjas pareiškia, kad parduodamų Paslaugų kokybė atitinka kokybės ir techninius reikalavimus, kurių Pirkėjas reikalavo konkurso metu.

3. Nurodyti perkamų Paslaugų kiekiai yra preliminarūs. Pirkėjas neįsipareigoja įsigyti viso Sutarties Priede ,,Techninė specifikacija“ nurodyto Paslaugų kiekio. Perkančiosios organizacijos poreikių kiekis gali kisti – tiek didėti tiek mažėti, bet ne daugiau kaip +/- 20 proc. Perkančioji organizacija gali užsakyti kitų, sąraše nenurodytų tyrimų, oficialiomis Tiekėjo pirkimo dieną nustatytomis kainomis, bet ne daugiau nei 10% sutarties sumos.

4. Paslaugų kiekis ir kainos ir paslaugų teikimo sąlygos nurodytos Sutarties Priede ,,Techninė specifikacija“, kuris yra neatskiriama šios Sutarties dalis.

**II. KAINA IR ATSISKAITYMŲ TVARKA**

5. Preliminari Sutarties kaina yra **14998,80** EUR (Keturiolika tūkstančių devyni šimtai devyniasdešimt aštuoni eurai aštuoniasdešimt centų).

6. Paslaugos tiekėjas teikia Sutartyje numatytas Paslaugas kainomis ne didesnėmis negu nurodytos konkurso metu, kurios išlieka visą Sutarties galiojimo laiką. Į kainą turi būti įskaičiuotos visos išlaidos ir mokesčiai.

7. Pirkėjas apmoka Paslaugos tiekėjui už atliktas Paslaugas per 30 (trisdešimt) kalendorinių dienų, kai Pirkėjas gauna sąskaitą faktūrą per esaskaita.eu.

###### III. ŠALIŲ TEISĖS IR PAREIGOS

8. Paslaugų tiekėjas įsipareigoja:

## 8.1. Paimti tiriamąją medžiagą darbo dienomis 1 kartą per dieną iš VšĮ Prienų raj. PSPC, (Revuonos g.4, Prienai)

8.2. Tiriamosios medžiagos transportavimo priemones apsaugoti nuo temperatūros pokyčių .

8.3 Tiekėjas paslaugas (laboratorinius tyrimus) privalo atlikti laboratorijoje, turinčioje Valstybinės akreditavimo sveikatos priežiūros veiklai tarnybos prie Sveikatos apsaugos ministerijos išduotą įstaigos asmens sveikatos priežiūros licenciją, suteikiančią teisę verstis laboratorinių tyrimų atlikimu, teikti laboratorinės diagnostikos paslaugas (atlikti šioje specifikacijoje nurodytas paslaugas (laboratorinius tyrimus)).

8.4 Visų perkamų tyrimų atsakymai turi būti pateikiami gydančiam gydytojui ir/ar perkančiosios organizacijos įgaliotiems darbuotojams nuotoliniu būdu prisijungiant prie tiekėjo duomenų bazės atliktų tyrimų peržiūrai. Nustatytos formos dokumentai perkančiajai organizacijai pristatomi, adresu VšĮ Prienų raj. PSPC, (Revuonos g.4, Prienai), ne vėliau kaip per 24 valandas nuo tyrimų atlikimo. Jeigu dokumentų pristatymo terminas sueina perkančiosios organizacijos nedarbo dienomis ar valandomis, dokumentai turi būti pristatyti pirmą ateinančią darbo dieną Visuose atsakymuose turi būti nurodytas paslaugos (laboratorinio tyrimo) atlikimo laikas

## 8.5. Pagal šią Sutartį teikiamoms Paslaugoms išrašomoje sąskaitoje faktūroje vartoti tuos pačius Paslaugų pavadinimus ir mato vnt., kokie yra Priede ,,Techninė specifikacija“.

9. Pirkėjas įsipareigoja:

9.1 priimti iš Paslaugų tiekėjo atliktas paslaugas ir sumokėti PVM sąskaitoje faktūroje nurodytą sumą.

9.2 Kraujo bandinius Tiekėjui perduoti centrifuguotus iš VšĮ Prienų raj. PSPC, (Revuonos g.4, Prienai).

10. Už Paslaugos tiekėjo sutartinių įsipareigojimų vykdymą atsakingas Regiono pardavimų vadovė Vilma Stanevičienė, tel. 8 616 90670 , el. paštas vilma.staneviciene@anteja.lt

11. Už Pirkėjo sutartinių įsipareigojimų vykdymą atsakinga vyr. finansininkas Sonata Visockienė ,   
tel. 8 319 60089 email. [buhalterija@prienupspc.lt](mailto:buhalterija@prienupspc.lt)

12. Atsakingu už šios Sutarties bei Sutarties pakeitimų, jeigu bus, paskelbimą Centrinėje viešųjų pirkimų informacinėje sistemoje užsakovas paskiria Žygimantą Savicką tel.: 865214654 el. paštas: zygimantas.savickas@prienupspc.lt

**IV. ŠALIŲ ATSAKOMYBĖ**

13. Sutarties įvykdymo užtikrinimas – bauda. Paslaugos tiekėjui neįvykdžius ar netinkamai įvykdžius savo sutartinius įsipareigojimus, Paslaugos tiekėjas moka Pirkėjui 5% dydžio baudą nuo bendros Sutarties kainos. Sumokėjimas neatleidžia Paslaugų tiekėjo nuo tolimesnio Sutarties vykdymo.

**V. GINČŲ SPRENDIMO TVARKA**

14. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.

15. Jeigu Šalims nepavyksta išspręsti ginčo dvišalių derybų būdu per trisdešimt (30) dienų nuo derybų pradžios, ginčas spendžiamas Lietuvos Respublikos teismuose pagal Pirkėjo buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

16. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.

**VI. NENUGALIMA JĖGA (FORCE MAJEURE)**

17. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

18. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

19. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

20. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VII. SUTARTIES GALIOJIMAS IR KITOS SĄLYGOS**

21. Sutartis įsigalioja nuo 2024 m spalio 1 d. ir galioja 12 mėnesių.

22. Sutartis gali būti nutraukiama raštišku Šalių susitarimu.

23. Pirkėjas, įspėjęs Paslaugų tiekėją prieš keturiolika (14) dienų, turi teisę nutraukti Sutartį, neatsisakydamas kitų savo teisių gynimo būdų, šiais atvejais:

23.1. kai Paslaugų tiekėjas nevykdo savo sutartinių įsipareigojimų;

23.2. kai Paslaugų tiekėjas yra likviduojamas, su kreditoriais sudaro taikos sutartį, sustabdo ar apriboja ūkinę veiklą, arba jo padėtis pagal šalies, kurioje jis registruotas, įstatymus tampa tokia pati ar panaši; kai Paslaugų tiekėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;

23.3. kai keičiasi Paslaugų tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui.

24. Pirkėjas, įspėjęs Paslaugų tiekėją prieš 30 (trisdešimt) dienų, turi teisę vienašališkai nutraukti Sutartį atsiradus svarbioms, nuo jo nepriklausančioms priežastims. Tokiu atveju Pirkėjas turi sumokėti Paslaugų tiekėjui už pastarojo jau įvykdytus sutartinius įsipareigojimus.

25. Paslaugų tiekėjas, prieš 30 (trisdešimt) dienų įspėjęs Pirkėją, turi teisę nutraukti Sutartį, jei Pirkėjas nevykdo savo sutartinių įsipareigojimų arba juos vykdo netinkamai ir tai yra esminis sutarties pažeidimas.

26. Sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai.

27. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

28. Jeigu paslaugų tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, paslaugų tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

29. Sutartis pasirašyta dviem egzemplioriais, turinčiais vienodą juridinę galią, po vieną Paslaugos tiekėjui ir Pirkėjui.

30. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio pranešimo, išsiųsto pagal tuos duomenis.

31. Nė viena Šalis neturi teisės perleisti visų arba dalies teisių ir pareigų pagal šią sutartį jokiai trečiajai šaliai be išankstinio raštiško kitos Šalies sutikimo.

32. Sutarties priedas yra pirkimo sąlygų Techninė specifikacija.

**VIII. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas:** | **Paslaugų tiekėjas:** |
| |  | | --- | | VšĮ Prienų rajono PSPC  Įmonės kodas: 190882171  Pušyno g. 4, LT-59115 Prienai  Tel. 8 319 60435  Faksas 8 319 60435  El. paštas [administracija@prienupspc.lt](mailto:administracija@prienupspc.lt)  A.S. LT 877300010080542925 | |  | |  | | Direktorius  Artūras Ivanauskas     1. V. | | UAB Diagnostikos laboratorija  Įmonės kodas 300598351  Žemaičių pl 37, Kaunas  Tel. 8 700 55511  El. paštas. [administracija@anteja.lt](mailto:administracija@anteja.lt)  Swedbank AB  a/s LT24 7300 0101 0332 6837  Regiono pardavimų vadovė  Vilma Stanevičienė   1. V. |
|  |
|  |

Priedas prie 2024 09 27 sutarties Nr. ...

**TECHNINĖ SPECIFIKACIJA**

|  |  |  |  |  |
| --- | --- | --- | --- | --- |
| **Eil. Nr.** | **Tyrimo pavadinimas** | **Preliminarus kiekis per 12 mėn.** | **Vienos paslaugos (laboratorinio tyrimo) įkainis,** | **Bendra paslaugų (laboratorinių tyrimų) kaina Eur su PVM** |
| 1 | CHOL Bendro cholesterolio koncentracijos nustatymas | 1 | 0.45 | 0.45 |
| 2 | DTL Didelio tankio lipoproteinų cholesterolio koncentracijos nustatymas | 1 | 0.50 | 0.50 |
| 3 | MTL Mažo tankio lipoproteinų cholesterolio koncentracijos nustatymas (apskaičiuojamas) (atliekamas iš tyrimų CHOL, DTL ir TRIG) | 1 | 0.15 | 0.15 |
| 4 | TRIG Trigliceridų koncentracijos nustatymas | 1 | 0.20 | 0.20 |
| 5 | HbA1c Glikozilinto hemoglobino koncentracijos nustatymas | 20 | 1.35 | 27.00 |
| 6 | P-AMYL Kasos amilazės aktyvumo nustatymas | 5 | 0.75 | 3.75 |
| 7 | FER Feritino koncentracijos nustatymas | 359 | 1.69 | 606.71 |
| 8 | UA Šlapimo rūgšties koncentracijos nustatymas | 11 | 0.12 | 1.32 |
| 9 | UREA Šlapalo koncentracijos nustatymas | 5 | 0.30 | 1.50 |
| 10 | CREA Kreatinino koncentracijos nustatymas | 7 | 0.30 | 2.10 |
| 11 | ALB Albumino koncentracijos nustatymas | 12 | 0.15 | 1.80 |
| 12 | ASLO Antistreptolizino O kiekybinis nustatymas | 5 | 1.95 | 9.75 |
| 13 | RF Reumatoidinio faktoriaus kiekybinis nustatymas | 39 | 1.49 | 58.11 |
| 14 | LIP Lipazės aktyvumo nustatymas | 4 | 0.75 | 3.00 |
| 15 | VitB12 Vitamino B12 koncentracijos nustatymas | 54 | 4.55 | 245.70 |
| 16 | FOL Folio rūgšties koncentracijos nustatymas | 42 | 4.95 | 207.90 |
| 17 | VitD 25-OH Vitamino D koncentracijos nustatymas | 320 | 5.25 | 1680.00 |
| 18 | TRF Transferino koncentracijos nustatymas | 19 | 2.89 | 54.91 |
| 19 | TS Transferino saturacija (įsotinimas) (atliekamas iš tyrimų Fe ir TRF) | 5 | 3.89 | 19.45 |
| 20 | HCY Homocisteinas | 5 | 9.95 | 49.75 |
| 21 | CK Kreatinkinazės aktyvumo nustatymas | 5 | 2.03 | 10.15 |
| 22 | LDH Laktatdehidrogenazės aktyvumo nustatymas | 3 | 4.00 | 12.00 |
| 23 | TP Bendro baltymo koncentracijos nustatymas | 8 | 0.30 | 2.40 |
| 24 | GFG Glomerulų filtracijos greitis (pagal CKD-EPI) (atliekamas iš tyrimo CREA) | 7 | 0.99 | 6.93 |
| 25 | djCRB Didelio jautrumo CRB koncentracijos nustatymas | 15 | 2.95 | 44.25 |
| 26 | ApoB Apolipoproteinas B | 3 | 13.95 | 41.85 |
| 27 | AB12 Aktyvus vitaminas B12 | 25 | 5.59 | 139.75 |
| 28 | Ca Kalcio koncentracijos nustatymas | 20 | 0.25 | 5.00 |
| 29 | Ca++ Jonizuotas kalcis (apskaičiuojamas iš Ca) | 19 | 1.00 | 19.00 |
| 30 | Fe Geležies koncentracijos nustatymas | 211 | 0.22 | 46.42 |
| 31 | Mg Magnio koncentracijos nustatymas | 459 | 0.25 | 114.75 |
| 32 | P Fosforo koncentracijos nustatymas | 5 | 0.10 | 0.50 |
| 33 | Cl Chloridų kiekio nustatymas | 5 | 0.10 | 0.50 |
| 34 | Cu Vario koncentracijos nustatymas | 5 | 5.45 | 27.25 |
| 35 | Zn Cinko koncentracijos nustatymas | 25 | 2.35 | 58.75 |
| 36 | HP-Ag Helicobacter pylori antigenas išmatose | 29 | 3.95 | 114.55 |
| 37 | D-Dimerai | 10 | 4.50 | 45.00 |
| 38 | FIBR Fibrinogenas | 4 | 3.00 | 12.00 |
| 39 | ANCA Antineutrofiliniai citoplazminiai antikūnai | 4 | 9.95 | 39.80 |
| 40 | ANA Antibranduoliniai antikūnai (antinukleariniai antikūnai) | 5 | 9.95 | 49.75 |
| 41 | Osteokalcinas N-Mid | 1 | 8.69 | 8.69 |
| 42 | IgG klasės antikūnų prieš Helicobacter pylori nustatymas | 185 | 2.89 | 534.65 |
| 43 | IgA klasės antikūnų prieš Helicobacter pylori nustatymas | 11 | 4.89 | 53.79 |
| 44 | EE IgG Erkinio encefalito IgG antikūnų nustatymas imunofermentiniu metodu | 32 | 2.39 | 76.48 |
| 45 | EE IgM Erkinio encefalito IgM antikūnų nustatymas imunofermentiniu metodu | 25 | 2.39 | 59.75 |
| 46 | LL IgG Boreliozės (Laimo ligos) IgG antikūnų nustatymas imunofermentiniu metodu | 357 | 2.39 | 853.23 |
| 47 | LL IgM Boreliozės (Laimo ligos) IgM antikūnų nustatymas imunofermentiniu metodu | 339 | 2.39 | 810.21 |
| 48 | LL WB IgG antikūnai prieš Borrelia spp. (LAIMO LIGA) WesternBlot met. | 5 | 17.00 | 85.00 |
| 49 | LL WB IgM antikūnai prieš Borrelia spp. (LAIMO LIGA) WesternBlot met. | 5 | 17.00 | 85.00 |
| 50 | EE IgG Erkinio encefalito IgG (povakcininiai) antikūnai | 1 | 8.99 | 8.99 |
| 51 | LT4 Laisvo tiroksino koncentracijos nustatymas | 270 | 0.85 | 229.50 |
| 52 | LT3 Laisvo trijodtironino koncentracijos nustatymas | 220 | 0.85 | 187.00 |
| 53 | ATPO Skydliaukės peroksidazės antikūnų koncentracijos nustatymas | 228 | 2.39 | 544.92 |
| 54 | Tg Tiroglobulinas | 15 | 3.99 | 59.85 |
| 55 | Anti-TG Tiroglobulino antikūnų nustatymas | 5 | 7.69 | 38.45 |
| 56 | TTH Tirotropino koncentracijos nustatymas | 68 | 1.15 | 78.20 |
| 57 | LAI Laisvų androgenų indeksas (atliekamas iš tyrimų SHBG ir TEST) | 6 | 0.58 | 3.48 |
| 58 | HCG Chorioninio gonadotropino nustatymas | 15 | 5.59 | 83.85 |
| 59 | E2 Estradiolio koncentracijos nustatymas | 6 | 2.99 | 17.94 |
| 60 | DHEA-SO4 Dehidroepiandrosterono sulfato koncentracijos nustatymas | 3 | 5.59 | 16.77 |
| 61 | SHBG Lytinius hormonus surišančio globulino koncentracijos nustatymas | 6 | 6.59 | 39.54 |
| 62 | TEST Testosterono koncentracijos nustatymas | 25 | 2.50 | 62.50 |
| 63 | PRL Prolaktino koncentracijos nustatymas | 15 | 2.50 | 37.50 |
| 64 | PRG Progesterono koncentracijos nustatymas | 8 | 2.50 | 20.00 |
| 65 | FSH Folikulus stimuliuojančio hormono koncentracijos nustatymas | 5 | 2.85 | 14.25 |
| 66 | LH Liuteinizuojančio hormono koncentracijos nustatymas | 5 | 2.85 | 14.25 |
| 67 | CORTv Vakarinės kortizolio koncentracijos nustatymas (15-17 val.) | 2 | 2.85 | 5.70 |
| 68 | CORTr Rytinės kortizolio koncentracijos nustatymas (7-9 val.) | 12 | 2.85 | 34.20 |
| 69 | S100 Melanomos žymuo S 100 | 1 | 15.93 | 15.93 |
| 70 | AFP α fetoproteino koncentracijos nustatymas | 50 | 3.20 | 160.00 |
| 71 | CEA Karcinoembrioninio antigeno koncentracijos nustatymas | 54 | 3.20 | 172.80 |
| 72 | Vėžio žymens CA 19-9 koncentracijos nustatymas | 26 | 3.10 | 80.60 |
| 73 | Vėžio žymens CA 15-3 koncentracijos nustatymas | 25 | 3.10 | 77.50 |
| 74 | Vėžio žymens CA 125 koncentracijos nustatymas | 77 | 3.10 | 238.70 |
| 75 | Vėžio žymuo Cyfra 21-1 | 7 | 8.59 | 60.13 |
| 76 | Vėžio žymuo Ca 72-4 | 29 | 8.59 | 249.11 |
| 77 | fPSA Laisvo prostatos specifinio antigeno koncentracijos nustatymas | 3 | 4.89 | 14.67 |
| 78 | PSA Prostatai specifinio antigeno koncentracijos nustatymas | 459 | 1.89 | 867.51 |
| 79 | PSA, fPSA ir fPSA/PSA santykio nustatymas (3-jų tyrimų rinkinys) | 3 | 7.99 | 23.97 |
| 80 | Vėžio žymuo He4 | 10 | 18.00 | 180.00 |
| 81 | ROMA įvertis (atliekamas iš tyrimų Ca 125 ir He4) | 3 | 1.99 | 5.97 |
| 82 | RPR Sifilio antikūnų nustatymas RPR testu | 7 | 0.59 | 4.13 |
| 83 | ŽIV Kombinuotas žmogaus imunodeficito viruso 1/2 tipo antikūnų ir p24 antigeno tyrimas | 15 | 0.85 | 12.75 |
| 84 | HBsAg Hepatito B viruso (s) paviršinio antigeno nustatymas | 9 | 1.95 | 17.55 |
| 85 | aHBs Hepatito B viruso antikūnų nustatymas imunofermentiniu metodu | 2 | 4.89 | 9.78 |
| 86 | aHBcor Hepatito B viruso antikūnų nustatymas | 7 | 4.59 | 32.13 |
| 87 | aHCV Hepatito C viruso antikūnų nustatymas | 10 | 3.39 | 33.90 |
| 88 | Antikūnai IgA prieš Chlamydia pneumoniae | 7 | 4.55 | 31.85 |
| 89 | Antikūnai IgG prieš Chlamydia pneumoniae | 7 | 4.55 | 31.85 |
| 90 | Antikūnai IgA prieš B. pertussis toksiną (kokliušas) | 5 | 12.00 | 60.00 |
| 91 | Antikūnai IgG prieš Mycoplasma pneumoniae | 21 | 3.95 | 82.95 |
| 92 | Antikūnai IgM prieš Mycoplasma pneumoniae | 21 | 3.95 | 82.95 |
| 93 | Quantiferon-TB Gold Plus. Imuninio atsako nustatymas (ESAT-6 ir CFP-10) | 1 | 24.00 | 24.00 |
| 94 | EBV VCA IgG antikūnai prieš Epštein-Bar viruso kapsidinį antigeną | 2 | 4.65 | 9.30 |
| 95 | EBV VCA IgM antikūnai prieš Epštein-Bar viruso kapsidinį antigeną | 1 | 4.65 | 4.65 |
| 96 | CMV IgG antikūnai prieš citomegalo virusą | 1 | 4.00 | 4.00 |
| 97 | NT-pro-BNP N-terminalinis B tipo natrio uretinis peptidas | 10 | 13.50 | 135.00 |
| 98 | ŽPV aukštos rizikos 14 genotipų (16, 18, 31, 33, 35, 39, 45, 51, 52, 56, 58, 59, 66, 68) DNR (PGR metodu) (skysta terpė) | 10 | 26.00 | 260.00 |
| 99 | Gimdos kaklelio citologinis (PAP) tyrimas skystoje terpėje | 58 | 7.50 | 435.00 |
| 100 | RPR Sifilio antikūnų nustatymas RPR testu (Programa nėščiosioms) | 50 | 0.59 | 29.50 |
| 101 | PSA Prostatai specifinio antigeno koncentracijos nustatymas (Programa) | 189 | 1.85 | 349.65 |
| 102 | HbA1c Glikozilinto hemoglobino koncentracijos nustatymas (Programa) | 78 | 1.35 | 105.30 |
| 103 | aRh Rezus antikūnai (Programa nėščiosioms) | 10 | 1.99 | 19.90 |
| 104 | BKV Bendras kraujo tyrimas (5 dif.) (ŠG norma) | 1 | 0.75 | 0.75 |
| 105 | K Kalio koncentracijos nustatymas (ŠG norma) | 2 | 0.20 | 0.40 |
| 106 | Na Natrio koncentracijos nustatymas (ŠG norma) | 2 | 0.20 | 0.40 |
| 107 | ACR Albumino ir kreatinino santykis šlapime (ŠG norma) | 1 | 0.99 | 0.99 |
| 108 | PSA Prostatai specifinio antigeno koncentracijos nustatymas (ŠG norma) | 89 | 1.85 | 164.65 |
| 109 | ŽIV kombinuotas (Programa nėščiosioms) | 70 | 0.85 | 59.50 |
| 110 | TTH Tirotropino koncentracijos nustatymas (ŠG norma) | 1596 | 1.09 | 1739.64 |
| 111 | UA Šlapimo rūgšties koncentracijos nustatymas (ŠG norma) | 1098 | 0.12 | 131.76 |
| 112 | Koprograma (ŠG norma) | 1 | 0.90 | 0.90 |
| 113 | IgE Bendro imunoglobulino E koncentracijos nustatymas | 32 | 1.99 | 63.68 |
| 114 | Skreplių pasėlis | 10 | 7.99 | 79.90 |
| 115 | Šlapimo pasėlis | 30 | 6.00 | 180.00 |
| 116 | Išmatų diagnostinis pasėlis (dėl Salmonella sp., Shigella sp., Campylobacter sp., Yersinia sp.) | 3 | 10.00 | 30.00 |
| 117 | Šlapimo pasėlis (programa nėščiosioms) | 47 | 2.00 | 94.00 |
| 118 | Teigiamas programinis šlapimo pasėlis | 4 | 4.50 | 18.00 |
| 119 | Pasėlis dėl B grupės streptokoko | 23 | 2.50 | 57.50 |
| 120 | HBsAg Hepatito B viruso (s) antigeno nustatymas imunofermentiniu metodu (Programa nėščiosioms) | 27 | 1.79 | 48.33 |
| 121 | Lp(a) Lipoproteinas (a) | 4 | 11.95 | 47.80 |
| 122 | aHCV Hepatito C viruso antikūnų nustatymas (Programa) | 17 | 3.19 | 54.23 |
| 123 | NT-pro-BNP N-terminalinis B tipo natrio uretinis peptidas (Programa) | 50 | 9.50 | 475.00 |
|  |  |  |  |  |
| Iš viso kaina be PVM | | |  | **14998.80** |
| PVM\* | | |  | 0 |
| Iš viso kaina su PVM\* | | |  | **14998.80** |

|  |  |
| --- | --- |
| **Pirkėjas:** | **Paslaugų tiekėjas::** |
|  |  |
| |  | | --- | | VšĮ Prienų rajono PSPC  Įmonės kodas: 190882171  Pušyno g. 4, LT-59115 Prienai  Tel. 8 319 60435  Faksas 8 319 60435  El. paštas [administracija@prienupspc.lt](mailto:administracija@prienupspc.lt)  A.S. LT 877300010080542925 | |  | |  | | Direktorius  Artūras Ivanauskas |   A.V. | UAB Diagnostikos laboratorija  Įmonės kodas 300598351  Žemaičių pl 37, Kaunas  Tel. 8 700 55511  El. paštas. [administracija@anteja.lt](mailto:administracija@anteja.lt)  Swedbank AB  a/s LT24 7300 0101 0332 6837  Regiono pardavimų vadovė  Vilma Stanevičienė  A.V. |